(క్రీస్తు) తాను శోధింపబడి శ్రమ పొందెను గనుక శోధింపబడువారికిని సహాయము చేయ గలవాడై యున్నాడు. హెబ్రీయులకు 2:18
శోధనలు పరీక్షలు మన ఆత్మీయ స్థితిని బలపరీక్ష చేస్తుంటాయి. శోధలను జయించాలంటే శోధకునితో యుద్ధం చేయాలి. శోధనపై పోరాటంలో విజయం పొందాలంటే ప్రార్ధన అనే ఆయుధం కావాలి.
ఎప్పుడైనా గమనించారా! పక్షిరాజు సర్పముతో నేలపై పోరాటం చేయదు. అది దానిని ఆకాశంలోకి ఎత్తి యుద్ధ మైదానాన్ని మార్చేస్తుంది, ఆపై ఆకాశంలోకి విడిచిపెట్టేస్తుంది. సర్పానికి గాలిలో సత్తువ ఉండదు, శక్తి ఉండదు చివరకు ఆధారం కూడా దొరకదు. భూమిపై ఉన్నట్లు తెలివిగా, బలంగా ఉండక నిస్సహయమైన స్థితిలో పనికిమాలినదిగా మారిపోతుంది.
ప్రార్థన ద్వారా మీ పోరాటాన్ని ఆధ్యాత్మిక స్థితికి తీసుకువెళ్లండి. ఆధ్యాత్మికంగా మీరున్నప్పుడు దేవుడు మీ యుద్ధాలను అందుకుంటాడు. శత్రువుకు అనువైన యుద్ధభూమిలో మీరు పోరాడవద్దు, పక్షిరాజువలె యుద్ధ రంగాన్ని మీకు అనువుగా మార్చి మీ హృదయపూర్వక ప్రార్థన ద్వారా దేవునిని పోరాడనివ్వండి. ప్రతి విధమైన శోధనను జయించడం సుళువవుతుంది.
గెత్సేమనెలో క్రీస్తు చేసిన ప్రార్ధన అనుభవం సిలువలో శోధనలపై ఎట్టి విజయాన్ని పొందిందో జ్ఞాపకము చేసుకుందాం.
"మమ్మును శోధనలోకి తేక దుష్టునినుండి తప్పించుము" అనే అనుదిన ప్రార్ధనతో శోధనలో ప్రవేశించకుండునట్లు మెలకువగా ఉండి ప్రార్థనచేయుటకు ప్రయత్నిద్దాం.
(kreestu) taanu sodhimpabadi shrama pondenu ganuka sodhimpabaduvaarikini sahayamu cheya galavadai yunnadu. hebreeyulaku 2:18
shodhanalu pareekshalu mana aatmeeya sthitini balapareeksha chestuntaayi. shodhalanu jayinchaalante sodhakunitho yuddham cheyali. shodhanapai poraatamlo vijayam pondalante praardhana ane aayudham kavali.
eppudaina gamaninchara! pakshiraju sarpamutho neelapai poratam cheyadu. adhi daanini aakaasamloki etti yuddha maidaanaanni maarchestundi, aapai aakaasamloki vidichipettestundi. sarpaniki gaalilo sattuva undadu, sakti undadu chivaraku aadhaaram kuudaa dorakadu. bhoomipai unnatlu telivigaa, balangaa undaka nissahayamaina sthitilo panikimaalinadigaa maaripotundi.
praarthana dwara mee poraataanni aadhyaatmika sthitiki teesukuvellandi. aadhyaatmikamgaa meerunnappudu devudu mee yuddhaalanu andukuntaadu. satruvuku anuvaina yuddhabhoomilo meeru poraadavaddu, pakshirajuvale yuddha rangaanni meeku anuvugaa marchi mee hrudayapurvaka praarthana dwara devunini poradanivvandi. prati vidhamaina shodhananu jayinchadam suluvavutundi.
getsemanelo kreestu chesina praardhana anubhavam siluvalo sodhanalapai etty vijayaanni pondindo ghnaapakamu chesukundam.
"mammunu sodhanaloki teka dushtuninundi tappinchumu" ane anudina praardhanatho shodhanalo pravesinchakundunatlu melakuvagaa undi praarthanacheyutaku prayatniddaam.